જજ હોવા છતાં, વીસ વર્ષ પછી આરોપીના પીંજરામાં એ સોનાના દાંતવાળા બિહામણા ચહેરાને જોઈને, મારી અંદરથી લખલખું પસાર થઈ ગયું. ચહેરો ઘૃણાથી લાલચોળ થઈ ગયો. એ જ માણસ હતો જેણે મને ચૌદ વર્ષની કુમળી વયે અભડાવીને મારા કૌમાર્યને તારતાર કરી નાખ્યું હતું, જેનાં લીધે મારી ઊંઘ હરામ થઈ ગયેલી અને પુરુષ સહજ સ્પર્શથી કાયમ માટે મને ઘિન્ન થઈ ગઈ. ત્યારે ભયના ઓથાર હેઠળ મારી ચીસ દબાઈ ગયેલી અને તે અટ્ટહાસ્ય કરતો રહેલો પણ આજે અટ્ટહાસ્ય કરવાનો વારો મારો છે.